Atomirotalle on sementoitu maine yhtenä maamme kovimmista ja tinkimättömimmistä live-bändeistä!
Atomirotalle on sementoitu maine yhtenä maamme kovimmista ja tinkimättömimmistä live-bändeistä! Ystävänpäivänä 2014 perustettu Atomirotta on alusta asti seurannut vanhaa hienoa viisautta: tekemällä oppii! Yhtye on pitänyt aina langat täysin omissa käsissään ja vaalinut tiukasti hienoa DIY-perinnettä. Viisi albumia, lukuisia kulta- ja platinasinkkuja, oma levy-yhtiö, ohjelmatoimisto ja verkkokauppa sekä satoja räjäyttäviä keikkoja ennakkoluulottomasti kuumilta lähiöklubeilta aina suurimmille festarilavoille. Atomijuna jyskyttää entistä voimakkaammin eteenpäin oikealla, omannäköisellä kurssillaan ja me, Rane, Mikko ja Juuso heitetään hiiliä pesään ja pidetään vaunut raiteilla! Pysykää mukana!